tartuNLP/wikipedia-smugri-20251201 huggingface dataset:
KNM Viking (1891)

KNM Viking oli toinen Norjan laivaston panssarikansiristeilijästä.
Valmistus.
Alus tilattiin Hortenin laivastontelakalta. Se laskettiin vesille 2. huhtikuuta 1891 ja otettiin palvelukseen vielä samana vuonna. Alus luokiteltiin valmistuessaan panssarikansiristeilijäksi 1,4 tuuman panssarikannen perusteella.
Palvelus.
"Viking" modernisoitiin 1903, minkä jälkeen sen aseisuksena oli kaksi 4,7 tuuman 44 pituuskaliiperin, neljä kahdentoista naulan ja kuusi kolmen naulan tykkiä sekä yksi 16 tuuman torpedoputki. Alus poistettiin palveluksesta 1920, minkä jälkeen se oli vuodesta 1924 alkaen Norjan punaisen ristin sairaalalaivana.
KNM Frithjof (1895)

KNM Frithjof oli Norjan laivaston toinen panssarikansiristeilijä ja se laskettiin vesille laivastotelakalla Hortenissa 1895. 
Alus muutettiin 1908 koululaivaksi, mistä tehtävästä se poistettiin laivaston palveluksesta 1928.
KNM Tordenskjold (1897)

KNM Tordenskjold oli Norjan laivaston toisessa maailmansodassa palvellut Tordenskjold-luokan rannikkopanssarilaiva, joka osallistui Norjan puolustukseen Saksan hyökättyä maahan huhtikuussa 1940.
Valmistus.
Alus tilattiin 1896 Armstrongin Low Walkerin telakalta Elswickistä. Suunnittelijana oli Phillip Watts. Köli laskettiin 18. maaliskuuta 1896 telakkanumerolla 649. Alus laskettiin vesille 10. maaliskuuta 1898. Aluksen viimeiset telakan koeajot päättyivät vielä samana vuonna 10. kesäkuuta ja se luovutettiin tilaajalle 2. huhtikuuta.
Palvelus.
"Tordenskjold" siirrettiin ensimmäisen maailmansodan päätyttyä 1918 koululaivaksi, missä tehtävässä se teki kahdeksantoista koulutuspurjehdusta. Alus todettiin sotaan kelpaamattomaksi 1930-luvun puolivälissä. Saksan hyökättyä Norjaan huhtikuussa 1940 alus jäi saksalaisille. 
Nymphe.
Saksan laivasto muutti aluksen ilmatorjuntatehtäviin aseistettuna 10,5 cm ilmatorjuntatykeillä ja nimesi sen "Nympheksi".
Toisen maailmansodan jälkeen.
Alus palautettiin Saksan antauduttua ja Euroopan sotatoimien päätyttyä Norjan laivastolle, joka sijoitti sen majoituskäyttöön. Alus myytiin romutettavaksi 1948.
Elswick (Newcastle upon Tyne)

Elswick on alue Newcastle upon Tynen kaupungissa Englannissa. Se sijaitsee kaupungin länsiosassa ja rajoittuu Tynejokeen. Koillisen hiilikaivosteollisuudesta on ensimmäinen maininta vuodelta 1330, jolloin kirjattiin, että Tynemouthin priori antoi ”Elstewykeen” luvan Heygrove-nimiselle hiilikaivokselle viiden punnan vuosivuokralla. Elswickin nimi tunnetaan William Armstrongin suurista sotatarvike- ja meriteollisuustehtaista "Mitchell &amp; Co. Elswick Park", jotka liittyvät samannimiseen vanhaan kartanoon, joka nyt on virkistysaluetta.
Alueen väkiluku on 11 325, mikä on 4,4 prosenttia Newcastlen koko väestöstä. Alueen väestöstä 33 prosentilla on auto, kun kaupungissa keskimäärin auton omistajia västöstä on 54,7 prosenttia.
Koulutus.
Elswickissä on kaksi alakoulua, St Michael’s RC ja Canning Street ja yksi esikoulu. Alueella on myös Newcastle College.
Virkistys ja vapaa-aika.
Elswickissä on Cruddas Parkin kirjasto. Elswickin puisto ja uima-allas sijaitsevat myös alueella, ja siellä on tenniskenttiä ja sateelta suojattuja 5 A Side -pelipaikkoja.
Tilastot.
Alueen 5 886 rakennuspaikasta 12,9 % on rakentamattomia, mikä on yli kaksinkertainen luku verrattuna kaupungin keskimääräiseen 5,3 prosenttiin. Omistaja asuu 28,6 % asunnoista, mikä on paljon vähemmän kuin kaupungissa keskimäärin: 53,3 %.
Elswick (Lancashire)

Elswick on noin asukkaan kylä ja kunta "(civil parish)" Fylden hallintopiirissä Lancashiressä Luoteis-Englannissa. Se sijaitsee Blackpoolin ja Longridgen välisen maantien varrella, reilun kilometrin itään vilkkaasta A585-valtatiestä. Kylän tärkein elinkeino on yhä maatalous, mutta merkittävä osa kyläläisistä käy töissä myös Prestonin, Blackpoolin ja Poulton-le-Fylden kaupungeissa.
Elswick tunnetaan lähinnä Bonds of Elswick -jäätelötehtaastaan. Kylässä on myös palkittu ravintola The Ship ja Boot and Shoe -pubi.
Poliisien Palloseura

Poliisien palloseura (PPS) on vuonna 1967 perustettu helsinkiläinen pääasiassa lentopallon erikoisseura. Aluksi seura keskittyi poliisien kuntourheiluun, mutta aloitti tavoitteellisen kilpaurheilun 1970-luvulla.
Vuonna 1981 PPS nousi lentopallon SM-sarjaan. Seura pelasi sarjassa aina vuonna 1998 tapahtuneeseen edustusjoukkueen konkurssiin saakka. Parhaat saavutukset olivat SM-pronssi vuonna 1996 ja Suomen cupin voitto vuosina 1983 ja 1996.
Tällä hetkellä seuralla on naisten I-sarjassa pelaava joukkue sekä ikämies- ja -naisjoukkueita.
Kärppähait

Kärppähait (Hemigaleidae) on luomihaikalojen lahkoon kuuluva merissä elävä kalaheimo.
Lajit.
Kärppähaihin kuuluu seitsemän tai kahdeksan lajia neljässä suvussa.
Levinneisyys.
Kärppähaiden heimon lajeja tavataan läheltä rannikkoa Atlantin itäosista sekä indopasifisen merialueen rannikkoseuduilta. Lajit elävät veden pintakerroksista aina 100 metrin syvyyteen.
Anatomia.
Kärppähait ovat suhteellisen pieniä haita ja ovat yleensä alle 1,4 metriä pitkiä. Suurikokoisin laji "Hemipristis elongatus" kasvaa noin 240 cm pitkäksi. Kärppähait ovat solakoita ja väritykseltään harmaita. Lajien silmät ovat soikeat ja silmien takana sijaitsevat hengitysaukot pienet. Selkäevistä etummainen on korkeampi ja takimmainen evistä on noin kaksi kolmasosaa etummaisen korkeudesta. Kärppähait muistuttavat koirahaita ja tiikerihaita, mutta eroaa koirahaista pyrstöeduskuoppansa ja tiikerihaista toisen selkäevänsä perusteella.
Kärppähaiden ravintoa ovat pienet kalat, pääjalkaiset, äyriäiset ja piikkinahkaiset. Hampaat ovat pienet tai keskikokoiset ja niitä on kummassakin leuassa 25–43. Eri sukujen lajit eroavat toisistaan hampaisen määrän ja muodon perusteilla. Erilaiset hampaiden muodot ovat sopeutuma erilaisiin saaliseläimiin.
Kärppähait ja ihmiset.
Kärppähaiden heimon lajien ei tiedetä hyökänneen ihmisten kimppuun. Joitakin lajeja pyydystetään ja syödään. Suurimpien lajien eviä myydään ja niiden öljyjä voidaan käyttää vitamiinilisänä. Kärppähait ovat kuitenkin harvinaisempia kuin tiikerihait tai vasarahait, eikä niiden pyytämisen ole niin suurta eikä taloudellisesti yhtä merkittävää.
Matti Jakobsson

Matti Antero Jakobsson (s. 25. huhtikuuta 1951 Turku) on suomalainen tietojenkäsittelytieteilijä ja Vaasan yliopiston entinen rehtori.
Jakobsson toimi Vaasan yliopiston rehtorina elokuusta 1998 joulukuuhun 2014. Hän oli kyseisen yliopiston historian viides rehtori. Jakobsson on työskennellyt Vaasassa vuodesta 1979, jolloin hänestä tuli silloisen Vaasan kauppakorkeakoulun tietojenkäsittelyopin lehtori. Vuonna 1983 hän aloitti tietojenkäsittelyopin apulaisprofessorina ja vuonna 1990 tietotekniikan professorina. Rehtorikautensa päätyttyä Jakobsson jatkoi vielä Vaasan yliopiston palveluksessa tittelillä johdon neuvonantaja. Akateemisen uransa alussa hän työskenteli vuosina 1975–1979 tietojenkäsittelyopin assistenttina ja matemaatikkona Turun yliopistossa. Sittemmin hänet on nimitetty Turun yliopiston tietojenkäsittelyopin dosentiksi.
Jakobsson on koulutukseltaan filosofian tohtori, joksi hän väitteli vuonna 1981, pääaineenaan tietojenkäsittelyoppi. Tätä ennen hän oli valmistunut filosofian kandidaatiksi vuonna 1975, pääaineenaan sovellettu matematiikka, ja filosofian lisensiaatiksi vuonna 1978. Hän opiskeli Turun yliopistossa.
Etu-Kaukasia

Etu-Kaukasia tai Pohjois-Kaukasia (myös "Ciskaukasia", ) on Venäjällä Kaukasusvuoriston pohjoispuolella sijaitseva maantieteellinen alue. Laajemmin se muodostaa osan Pohjois-Kaukasiaa.
Alue rajoittuu pohjoisessa Kuman–Manytšin vajoamaan, lännessä Asovanmereen ja Kertšinsalmeen sekä idässä Kaspianmereen. Lännessä siihen kuuluu Kubanin–Asovanmeren alanko, Kubanin alajuoksun eteläpuolella sijaitseva loiva tasanko, Kubanjoen suisto sekä siihen liittyvä Tamanin niemimaa. Keskiosassa ovat Stavropolin ja Terekin–Sunžan ylängöt sekä niiden välisellä tasangolla kohoava Mineralnyje Vodyn vuoriryhmä (Beštau, Mašuk, Železnaja ym.). Itäosa käsittää Terekin–Kuman alangon.
Etu-Kaukasian länsi- ja keskiosat ovat tärkeää maatalousaluetta. Idän puoliaavikkoa käytetään laidunmaana. Seudulla on öljy- ja kaasuesiintymiä.
Pohjois-Kaukasia

Pohjois-Kaukasia () on Venäjään kuuluva maantieteellinen alue. Se käsittää Etu-Kaukasian sekä Kaukasuksen pääjonon pohjoisrinteet Azerbaidžaniin kuuluvaa vuoriston itäosaa lukuun ottamatta. Pohjois-Kaukasiaan luetaan myös Ison-Kaukasuksen etelärinne lännestä aina Abhasian rajalle saakka.
Maantieteellisessä Pohjois-Kaukasiassa sijaitsevia hallinnollisia alueita ovat Krasnodarin ja Stavropolin aluepiirit, Adygeia, Karatšai-Tšerkessia, Kabardi-Balkaria, Pohjois-Ossetia, Ingušia, Tšetšenia ja Dagestan. Siihen kuuluu myös Rostovin alueen eteläosa sekä osa Kalmukiasta.
Pohjois-Kaukasian talousalue käsittää edellä mainittujen alueiden lisäksi koko Rostovin alueen. Sen ulkopuolelle jää Etu-Kaukasiaan kuuluva Kalmukian länsiosa.
Pohjois-Kaukasiaa ja siihen kuuluvia tasavaltoja kutsutaan usein "Pohjois-Kaukasukseksi". Suositeltavampaa on käyttää nimitystä "Pohjois-Kaukasia", koska kaikki tasavallat käsittävät Kaukasusvuoriston lisäksi myös tasankoseutuja, joilla asuu suurin osa väestöstä.
Press-on-Regardless Rally

Press-on-Regardless Rally on Detroitissa järjestettävä tierallikilpailu. Kilpailu järjestettiin ensimmäistä kertaa vuonna 1949 ja vuodesta 1950 lähtien kilpailu on järjestetty aina vuosittain. Se on Yhdysvaltain vanhin yhtäjaksoisesti järjestetty rallikilpailu.
Ralli järjestettiin alun perin tasanopeusajona, jossa autokuntien tuli noudattaa reitille ennakkoon määrättyä keskinopeutta mahdollisimman tarkasti. Ensimmäinen erikoiskoetyyppinen osuus tuli mukaan vuoden 1968 ralliin, ja 1970-luvun alkuun mennessä ralli oli muuttunut kokonaan erikoiskoekilpailuksi. Vuosina 1973 ja 1974 kilpailu oli ralliautoilun MM-sarjan osakilpailu. Tuolloin kilpailun voittivat kanadalainen Walter Boyce ja ranskalainen Jean-Luc Thérier. Suomalaisista kilpailun ovat voittaneet Taisto Heinonen vuonna 1979 ja Hannu Mikkola vuonna 1983. Rallista tuli jälleen tasanopeusajo vuonna 1994.
Eeva Koivusalo

Eeva Koivusalo (s. 18. maaliskuuta 1963 Seinäjoki) on suomalainen muusikko. Hän on toiminut basistina, sovittajana, tuottajana ja säveltäjänä. Julkisuuteen Koivusalo tuli 1980-luvun alussa Se-yhtyeen basistina. Tämän jälkeen hän on soittanut muun muassa Liisa Akimofin, Niko Ahvosen, Maritta Kuulan ja Jukka Pojan yhtyeissä. Koivusalo on myös säveltänyt elokuvamusiikkia.
Koivusalo tekee yhteistyötä Liisa Luxin ja Rosa Liksomin kanssa Liksom Lux -projektissa muusikkona, tuottajana ja taiteellisena johtajana.
KNM Harald Haarfagre (1897)

KNM Harald Haarfagre oli Norjan laivaston toisessa maailmansodassa palvellut Tordenskjold-luokan rannikkopanssarilaiva, joka osallistui Norjan puolustukseen Saksan hyökättyä maahan huhtikuussa 1940.
Valmistus.
Alus tilattiin 1896 Armstrongin Low Walkerin telakalta Elswickistä. Suunnittelijana oli Phillip Watts. Köli laskettiin 18. maaliskuuta 1896 telakkanumerolla 648. Alus laskettiin vesille 4. tammikuuta 1897. Aluksen viimeiset telakan koeajot päättyivät ja se luovutettiin tilaajalle 10. kesäkuuta 1898.
Palvelus.
"Harald Haarfagre" todettiin sotaan kelpaamattomaksi 1930-luvun puolivälissä. Saksan hyökättyä Norjaan huhtikuussa 1940 alus jäi saksalaisille. 
Thetis.
Saksan laivasto muutti aluksen ilmatorjuntatehtäviin aseistettuna kuudella 105, kahdella 40 ja neljällätoista 20 millimetrin ilmatorjuntatykillä ja nimesi sen "Thetikseksi".
Toisen maailmansodan jälkeen.
Alus palautettiin Saksan antauduttua ja Euroopan sotatoimien päätyttyä Norjan laivastolle, joka sijoitti sen majoituskäyttöön sekä kuljettamaan saksalaisia sotavankeja. Alus myytiin romutettavaksi 1948.
Ljah’avitšy

Ljah’avitšy () eli Ljahovitši () on pientalovaltainen pikkukaupunki ja hallintopiirin keskus Valko-Venäjän Brestin alueen pohjoisosissa. Kaupungin mukaan nimetyn Ljah’avitšskin piirin naapureina ovat Baranavitšy luoteessa, Njasviž koillisessa, Kletsk idässä, Hantsavitšy etelässä ja Ivatsevitšy lounaassa. Lokakuun 2009 väestönlaskennan mukaan koko hallintopiirissä asui 30 498 henkeä, mikä sisältää Ljah’avitšyn kaupunkiväestön (10 997).
Liikenne.
Kaupungin linja-autoasema sijaitsee keskustan länsiosissa ja rautatieasema noin 2,5 km keskustasta lounaaseen. Liikenteellisesti merkittävä on kantatie P4, joka luo maantieyhteyden Baranavitšyyn (20 km:n päässä). Tämän kaupungin itäosien kautta päästään kantateille P2 ja P5 sekä moottoritielle M1. Ljah’avitšystä etelään mentäessä kantatie P4 liittyy 11 kilometrin päässä poikittaiseen P43-kantatiehen.
(202421) 2005 UQ513

 on transneptuninen kohde, joka on löydetty vuonna 2005. Kohteen absoluuttinen magnitudi on .
Kohde on "kuuma" cubewano jota pidetään todennäköisenä kääpiöplaneettana.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Pyörähdysaika akselin ympäri on .
Kohteen pinnalla vaikuttaisi olevan jonkin verran vesijäätä. Kohteen apogeum tapahtunee vuonna 2124.
Washington Capitols

Washington Capitols oli vuosina 1946–1951 toiminut NBA-seura. Capitols pelasi parhaimmillaan sarjan loppuotteluissa.
Historia.
Seura perustettiin vuonna 1946 BAA:n syntymisen myötä. Joukkueen omistajana toimi Mike Uline ja seura oli ainoita BAA-seuroja, jolla ei ollut yhteyttä jääkiekkoseuroihin. Capitolsin ensimmäiseksi päävalmentajaksi hankittiin Red Auerbach, joka keräsi joukkueen laivaston miehistä. Joukkue voitti kauden aikana 49 ottelua ja hävisi vain 11. Pudotuspeleissä seura eteni välieriin saakka. Kaudella 1948–1949 Capitols voitti jälleen divisioonansa mestaruuden ja eteni aina sarjan loppuotteluihin asti. Loppuottelusarjassa seura kohtasi Minneapolis Lakersin, mutta loukkaantumisista kärsinyt Capitols hävisi ottelusarjan voitoin 4–2. Kolmen kauden jälkeen Auerbach lähti seurasta. Seuran kahtena viimeisenä kautena joukkue hävisi enemmän pelejä kuin voitti. Kaudella 1950–1951 joukkueessa pelasi sarjan historian ensimmäinen afroamerikkalainen pelaaja, Earl Lloyd. Vuonna 1951 seura jättäytyi pois NBA:sta.
Daniela Merighetti

Daniela Merighetti (s. 5. heinäkuuta 1981 Brescia) on italialainen alppihiihtäjä. Hän edustaa seuratasolla GS Fiamme Giallea.
Merighetti on kilpaillut maailmancupissa vuodesta 2000 lähtien. Hän on päässyt kolmen parhaan joukkoon kuudessa kilpailussa. Maaliskuussa 2003 hän sijoittui toiseksi Åren suurpujottelussa, tammikuussa 2012 hän voitti syöksylaskun Cortina d'Ampezzossa, helmikuussa 2012 hän oli kolmas Banskon supersuurpujottelussa ja tammikuussa 2013 hän oli toinen Sankt Antonin syöksylaskussa. Hän oli kolmas Cortina d'Ampezzon syöksylaskussa tammikuussa 2015 ja La Thuilen syöksylaskussa helmikuussa 2016.
Merighetti osallistui olympialaisiin ensimmäistä kertaa vuonna 2006. Tuolloin hän oli syöksylaskussa kolmaskymmenestoinen, mutta ei saanut tulosta pujottelussa eikä alppiyhdistetyssä. Hän oli seuraavan vuoden MM-kisoissa superalppiyhdistetyssä viidestoista ja syöksyssä seitsemästoista. Merighetti oli syöksylaskussa kuudestoista Val d'Isèren MM-kisoissa 2009. Hän osallistui Vancouverin olympialaisissa 2010 sekä supersuurpujotteluun, alppiyhdistettyyn että syöksylaskuun, mutta keskeytti joka lajissa. Garmisch-Partenkirchenin MM-kisoissa 2011 hän oli syöksylaskussa seitsemäs ja supersuurpujottelussa yhdeksäs. Schladmingin MM-kilpailuissa 2013 hän sijoittui supersuurpujottelussa seitsemänneksi. Sotšin olympialaisissa 2014 hän oli syöksylaskussa neljäs ja Vailin / Beaver Creekin MM-kilpailuissa 2015 kahdeksas.
Bobby Beausoleil

Robert Kenneth ”Bobby” Beausoleil (s. 6. marraskuuta 1947 Santa Barbara, Kalifornia) on yhdysvaltalainen muusikko, säveltäjä ja näyttelijä. Hän tunnetaan myös läheisestä suhteestaan Charles Mansonin perheeseen sekä Gary Hinmanin murhasta 27. heinäkuuta 1969. Beausoleil tuomittiin elinkautiseen vankeuteen. Tammikuussa 2019 – 50 vuoden vankeuden jälkeen – Kalifornian ehdonalaislautakunta suositteli hänen vapauttamistaan.
Musiikki- ja elokuvaura.
Beausoleil soitti 1960-luvulla muun muassa Arthur Leen Love-yhtyeessä ja kitaraa sekä sitaria Magick Powerhouse of Oz-yhtyeessä. Elokuvaohjaaja Kenneth Anger halusi Beausoleilin säveltävän musiikin Lucifer Rising -elokuvaansa. He kuitenkin riitautuivat ja Beausoleil varasti Angerin auton, elokuvakamerat ja 500 metriä jo kuvattua elokuvaa. Anger otti kuitenkin yhteyttä uudestaan Beausoleiliin vuonna 1976. Nyt tällä olikin runsaasti aikaa sävellystyöhön kärsiessään elinkautista.
Beausoleil esiintyy myös Angerin 11-minuuttisessa lyhytelokuvassa Invocation of My Demon Brother roolittaen Luciferia muun muassa Angerin itsensä ja Anton LaVeyn kanssa vuonna 1969.
Lucifer Rising-soundtrack.
Lucifer Rising elokuvan soundtrack sävellettiin ja äänitettiin vuosina 1976-1979 ja julkaistiin vinyylinä 1981 ja CD-formaatissa 2005
Portugalin pääministeri

Portugalin pääministeri () on Portugalin hallituksen johtaja, joka on tavallisesti suurimman parlamenttipuolueen puheenjohtaja. Hänet nimittää presidentti. Nykyinen pääministeri Luís Montenegro on ollut virassa huhtikuuta 2024 lähtien.
Vuonna 2024 Portugalin pääministerin palkka oli 5 838,21 euroa kuukaudessa.
Tarapacá

Tarapacán alue on yksi Chilen 15 hallinnollisesta alueesta. Sen virallinen järjestysnumero on I ja pääkaupunki Iquique. Vuoden 2017 väestönlaskennassa alueella oli 330 558 asukasta. Sen pinta-ala on 42 226 neliökilometriä.
Maipon laakso Tarapacan alueella on Chilen perinteisintä viininviljelyaluetta.
KNM Rjukan (1860)

KNM Rjukan oli Norjan laivaston Rjukan-luokan 2. luokan tykkivene, joka laskettiin vesille 1860. 
Palvelus.
Alus muutettiin vuonna 1893 esikuntalaivaksi, jolloin sen aseistukseksi tuli kaksi 65 ja kaksi 37 millimetrin tykkiä. Alus poistettiin ensimmäisen maailmansodan päätyttyä palveluksesta ja se myytiin.
Georgetownin yliopisto

Georgetownin yliopisto on jesuiittojen ylläpitämä yksityinen yliopisto Georgetownin historiallisessa kaupunginosassa Washingtonissa Yhdysvalloissa. Yliopiston on perustanut Baltimoren piispa John Carroll vuonna 1789, ja se on maan vanhin katolinen yliopisto.
Vuonna 2016 "U.S. News &amp; World Report" -lehden rankingissä Georgetownin yliopisto sijoitettiin 20. tilalle parhaiden yhdysvaltalaisyliopistojen joukossa.
KNM Sarpen (1860)

KNM Sarpen oli Norjan laivaston Rjukan-luokan 2. luokan tykkivene, joka laskettiin vesille 1860. 
Palvelus.
Alus muutettiin 1893 esikuntalaivaksi, jolloin sen aseistukseksi tuli kaksi 65 ja kaksi 37 millimetrin tykkiä. Alus oli palveluksensa loppuajan sukellusveneiden pelastusaluksena. Alus poistettiin ensimmäisen maailmansodan päätyttyä palveluksesta ja se myytiin.
KNM Lougen (1863)

KNM Lougen oli Norjan laivaston vuonna 1863 vesillelaskettu puurunkoinen Glommen-luokan 2. luokan tykkivene.
Valmistus.
Alus tilattiin Hortenin laivastontelakalta, missä köli laskettiin telakkanumerolla 47. Alus laskettiin vesille 10. marraskuuta 1863.
KNM Glommen (1863)

KNM Glommen oli Norjan laivaston vuonna 1863 vesillelaskettu puurunkoinen Glommen-luokan 2. luokan tykkivene.
Valmistus.
Alus tilattiin Hortenin laivastontelakalta, missä köli laskettiin telakkanumerolla 48. Alus laskettiin vesille 20. marraskuuta 1863.
Aleksandr Goldenveizer

Aleksandr Borisovitš Goldenveizer (; 10. maaliskuuta 1875 Kišinjov (nyk. Chișinău, Moldova), Bessarabian kuvernementti, Venäjän keisarikunta – 26. marraskuuta 1961 Moskova, Neuvostoliitto) oli venäläinen pianisti, säveltäjä ja opettaja.
Aleksandr Goldenveizer (Goldenweiser) syntyi Kišinjovissa asianajajaperheeseen ja opiskeli Moskovan konservatoriossa pianonsoittoa Aleksandr Zilotin ja Pavel Pabstin johdolla ja sävellystä Sergei Tanejevin, Mihail Ippolitov-Ivanovin ja Anton Arenskin johdolla. Vuodesta 1906 lähtien hän alkoi opettaa Moskovan konservatoriossa, ja hänen piano-oppilaitaan olivat muiden muassa Dmitri Baškirov, Lazar Berman, Samuil Feinberg, Grigori Ginzburg ja Tatjana Nikolajeva. 
Goldenveizer kuuluu venäläisen pianokoulukunnan perustajiin. Hän sävelsi orkesteri- ja pianomusiikkia, jousikvartettoja ja näyttämömusiikkia (kolme oopperaa).
Jyrki Mänttäri

Jyrki Mänttäri (s. 12. tammikuuta 1970 Sippola) on suomalainen näyttelijä, joka on työskennellyt pääsääntöisesti Tampereen Työväen Teatterissa. 
Ura.
Mänttäri valmistui ylioppilaaksi vuonna 1989 ja teatteritaiteen maisteriksi Tampereen yliopiston näyttelijätyön laitokselta vuonna 1997. Koulutukseltaan hän on teatteritaiteen maisteri.
Mänttäri on näytellyt Tampereen Työväen Teatterissa vuodesta 1997 lähtien. Hän näytteli "Taivaan tulet" -televisiosarjassa Ari Pasasta ja on vieraillut muiden muassa televisiosarjoissa "Pidetään yhtä" ja "Elämän suola".
Näytelmiä.
Muualla.
Lähde :, ellei toisin mainita.
Natural History Museum at Tring

The Natural History Museum at Tring on Natural History Museumin alainen museo, joka sijaitsee Tringissä Hertfordshiressä Itä-Englannissa.
Museon perusti Sir Walter Rothschild rakennuttamalla erityisesti sitä varten museorakennuksen omistamalleen maalle vuonna 1889. Hän sijoitti museoon keräämänsä ja ostamansa täytetyt eläimet ja eläinten nahat. Museo avattiin yleisölle vuonna 1892. Museon kokoelmiin kuuluu myös joitakin nykyään sukupuuttoon kuolleita eläinlajeja, kuten kvagga, pussihukka ja siivetönruokki.
Rothschild lahjoitti museon rakennuksineen Yhdistyneelle kuningaskunnalle 1937. Museon nimi oli pitkään Walter Rothschild Zoological Museum, kunnes Natural History Museum muutti nimen sen nykyiseen muotoon.
K. R. Narayanan

Kocheril Raman Narayanan (; 27. lokakuuta 1920 – 9. marraskuuta 2005) oli intialainen poliitikko. Hän oli Intian kymmenes presidentti vuosina 1997–2002. Sitä ennen Narayanan toimi Intian varapresidenttinä 1992–1997. Hän oli ensimmäinen kastittomiin eli Dalit-ryhmään kuuluva poliitikko, joka pääsi presidentiksi Intiassa.
Rautela

Rautela on kylä Somerolla. Kylä sijaitsee Hämeen Härkätien (yhdystie 2810) varrella, Rautelanjärven rannalla noin viisi kilometriä Somerolta Kosken suuntaan. Sen naapurikyliä ovat Pusula lännessä, Pappila idässä, Kimala ja Saarentaka etelässä ja Sylvänä pohjoisessa. 
Kylän väkiluku vuonna 2011 oli 114, mikä teki siitä Someron 47 varsinaisesta kylästä väkiluvultaan 22. suurimman. 2000-luvulla kylässä ei ole omia palveluita. 1950-luvulla kylässä on ollut kauppa. Nykyisin kylä kuuluu Pyölin postinumeroalueeseen.
Luonto.
Paimionjoen yläjuoksun järvireitti kulkee kylän eteläpuolitse. Kokonaan kylän rantaosuudelle jää Rautelanjärvi. Idässä kylän alueelle jää osa Saarentaanjärvestä ja lännessä osa Pusulanjärvestä. Saarentaan- ja Rautelanjärvien välissä on ruopattu Rautelankoski, jonka luona Rautelanjärvessä on Kertunsalon saari. Kosken kohdalla on ollut luonnonkaunista harjumaastoa, jota kuitenkin 1970-luvulla alkanut soranotto on muuttanut. Pohjoisessa kylän alue ulottuu Paimionjoen pohjoisen sivujoen Jaatilanjoen varteen.
Historia ja rakennettu ympäristö.
Rautela on ollut 1790-luvulle asti samaa jakokuntaa viereisen Pusulan kylän kanssa, joka pienempänä kylänä todennäköisesti on Rautelan tytärkylä. Kylän vanha tontti on sijainnut Hämeen Härkätien varressa, missä edelleen tien kahden puolen ovat Suutelan ja Knaapin eli Iso-Tuomolan talot. Etäämmälle 1900-luvun alkupuolella toimitetussa uusjaossa siirrettyjä kylän kantataloja ovat Vanha-Heikkilä ja Vähä-Tuomola. Taloista Härkätien varressa sijaitsevat Knaapi ja Suutela muodostavat maisemallisesti ja historiallisesti arvokkaat kokonaisuudet, ja myös tien pohjoispuolella omilla tiluksillaan vajan kilometrin päässä sijaitseva Vähä-Tuomola on historiallisesti ja maisemallisesti merkittävä.
Pusula (Somero)

Pusula on kylä Somerolla Hämeen Härkätien (yhdystie 2810) varrella, Pusulanjärven rannalla noin viisi kilometriä Somerolta Kosken suuntaan. Sen naapurikyliä ovat Lahti lännessä, Rautela idässä, Kimala etelässä ja Sylvänä koillisessa. Kylän väkiluku vuonna 2011 oli 12, mikä teki siitä Someron 47 varsinaisesta kylästä väkiluvultaan toiseksi pienimmän..
__notoc__
Historia ja rakennettu ympäristö.
Pusula on ollut 1790-luvulle asti samaa jakokuntaa viereisen Rautelan kylän kanssa, joka isompana kylänä todennäköisesti on jakokunnan kantakylä. Kylän kantaloja ovat olleet Isotalo ja Larkki, joista jälkimmäinen edelleen sijaitsee kylän vanhalla tontilla Hämeen Härkätien varressa, mutta valtion virkatalona vuoteen 1936 toiminut Isotalo on siirretty 1920-luvulla läheisen Pusumäen reunaan. Taloista Härkätien varressa sijaitseva Larkki on historiallisesti ja maisemallisesti merkittävä.
Chuquisaca

Chuquisaca on yksi Bolivian yhdeksästä departementistä. Se sijaitsee maan keskisessä eteläosassa rajautuen pohjoisessa Cochabamban departementtiin, idässä Santa Cruzin departementtiin, etelässä Tarijan departementtiin ja lännessä Potosín departementtiin. Chuquisaca on pinta-alaltaan Bolivian toiseksi pienin departementti (51 524 km2) ja sen asukasluku oli 650 600 vuonna 2010. Departementin pääkaupunki on noin 284 000 asukkaan Sucre, joka on myös maan hallinnollinen pääkaupunki.
Andit kulkevat Chuquisacan poikki, joka sijaitsee myös osittain Amazonin sekä Río de la Platan valuma-alueilla. Chuquisacassa puhutaan enimmäkseen espanjaa sekä ketšuaa.
Kimala

Kimala on kylä Somerolla Paimionjoen vesistön eteläpuolella noin 10 kilometriä Somerolta Koskelle päin. Kylän väkiluku vuonna 2011 oli 63, mikä teki siitä Someron 47 varsinaisesta kylästä väkiluvultaan 34. suurimman. Kimalan naapurikyliä ovat Ryhtä lännessä, Lahti, Pusula ja Rautela pohjoisessa, Saarentaka idässä sekä Syvänoja ja Häntälä etelässä.
Palvelut.
Kimala kuuluu Pyölin postinumeroalueeseen ja kylästä käydään koulua Pitkäjärven koulussa. Kylällä 2000-luvulla toimivia yksityisiä yrityksiä ovat parturikampaamo ja hammaslääkäri. Vielä 1950-luvulla kylässä toimi myös kauppa..
Luonto.
Kimalan kylä sijaitsee Paimionjoen yläjuoksun järvireittiin kuuluvan Pusulanjärven etelärannalla Paimionjoen ja Uskelanjoen välisellä vedenjakajalla. Maaperä on suurelta osin savea, jota paikoin puhkovat kalliosydämiset moreeniselänteet.
Historia ja rakennettu ympäristö.
Isossajaossa Kimala on ollut omana jakokuntanaan, mutta alun perin sen on päätelty olleen samaa jakokuntaa viereisten Ryhdän ja Kärilän ja vielä varhemmin keskiajalla myös vesistön pohjoispuolisten Pyölin ja Lahden kylien kanssa. Historialtaan Kimala on kartanokylä, johon rakennettiin säterikartano 1670-luvulla. 1700-luvulla nykyään Kimalan kartanona tunnettu kartano oli ajoittain jaettuna useampaan osaan. Lopullisesti kartano jaettiin kahtia vuonna 1826 osiin, jotka 1900-luvulla tunnettiin nimillä Kimala ja Kartano tai omistajasukujen mukaan Konsin ja Avellan. Vuosina 1868 ja 1869 liitettiin kylän ainoan kartanon ulkopuolisen talon Rekolan molemmat osatalot näihin. Osakartanoista Kartanon eli Avellanin päärakennus on muistitiedon mukaan 1840-luvulta ja muodostaa yhdessä entisen väentuparakennuksen kanssa maisemallisesti ja kulttuuri- ja rakennushistoriallisesti merkittävän kokonaisuuden. Kimalan eli Konsinin puiston ympäröimä päärakennus on perimätiedon mukaan 1730-luvulta ja on sekä maisemallisesti että kulttuuri- ja rakennushistoriallisesti erittäin merkittävä.
Tunnettuja kimalalaisia.
Tunnettuihin kimalalaisiin kuuluu Kimalan kartanosta kotoisin ollut, ensimmäisenä Suomessa hammaslääketieteen tohtoriksi väitellyt ja Helsingin yliopistossa hammaslääketieteen opettajana toiminut, ansioistaan vuonna 1915 professorin arvonimen saanut Hjalmar Avellan. Sukujuuria Kimalassa oli kirjailija Kaarlo Merimaalla, jonka Kimalan kartanon toista puoliskoa omistaneesen Konsinin sukuun kuulunut äiti oli syntyisin Kimalan kartanosta. Samaan Konsinin sukuun kuului pappi ja valtiopäivämies Viktor Konsin, jonka isä, Someron kirkkoherra Henrik Konsin oli Kimalan kartanon toisen puoliskon ensimmäinen Konsin-sukuun kuulunut omistaja. Kimalasta oli kotoisin muusikko ja kirjailija Antti Toukkari, jonka isän perhe kuului Kimalan kartanon maille asutettuun Karjalan siirtoväkeen.
Elimäen suuralue

Elimäen suuralue on yksi Kouvolan kaupungin kuudesta suuralueesta. Elimäen suuralue käsittää kokonaan entisen Elimäen kunnan alueet. Elimäen suuralueella asukkaita on 7 900. Elimäki on Kouvolan väkiluvultaan toiseksi pienin ja pinta-alaltaan neljänneksi suurin suuralue. 
Elimäen suuralue jakautuu neljään kaupunginosaan, joista kaksi on haja-asutusalueita ja kaksi taajamia. Suurin kaupunginosa on Koria yli 4 000 asukkaalla, Korian taajaman väkiluku on 4 050 (31.12.2017). Elimäen kirkonkylällä asukkaita on noin 2 049.
Dragon Age II

Dragon Age II on BioWaren kehittämä ja Electronic Artsin julkaisema roolipeli, joka on julkaistu maaliskuussa OS X:lle, PlayStation 3:lle, Windowsille ja Xbox 360:lle.
Peli kuuluu "Dragon Age" -sarjaan ja on "in" seuraaja.
Vastaanotto.
Arvosteluja kokoavalla Metacritic-sivulla pelin arvosana oli 9. maaliskuuta 2011 84/100.
Peli on saanut IGN:n arvostelussa arvosanaksi 8.5/10.
Kiistat.
Valve poisti pelin myynnistä Steam-kauppapaikassa ensimmäisen lisäosan julkaisun jälkeen johtuen tavasta, jolla lisäosa oli ostettavissa pelin sisältä.
Lahden kartano

Lahden kartano voi tarkoittaa seuraavia:
Antti Weckström

Antti Weckström (s. 22. helmikuuta 1982 Lappeenranta) on suomalainen jääkiekkopuolustaja, joka edustaa Suomi-sarjassa pelaavaa Imatran Ketterää, jonka kapteenina hän toimii. Weckström on pelannut aiemmin yhteensä 97 SM-liigaottelua kasvattajaseurassaan Saimaan Pallossa tehden kaksi syöttöpistettä. Jäähyminuutteja tuli 47.
Ura.
Weckström edusti SaiPan junioreita kevääseen 1999 asti, jonka jälkeen hän pelasi vuodet 1999–2001 HIFK:n A-nuorissa. Hän oli kaudella 1999–2000 tehoilla 2+12=14 joukkueen tehokkain puolustaja Mikko Kurvisen kanssa. Weckström voitti keväällä 2001 A-nuorten hopeaa. Hän palasi kaudeksi 2001–2002 SaiPaan, jossa Weckström teki liigadebyyttinsä ja pelasi kahdeksan runkosarjaottelua tehden yhden syöttöpisteen. Suurimman osan kaudestaan hän pelasi kuitenkin SaiPan A-nuorissa. Weckström oli tehoilla 6+27=33 koko A-nuorten SM-liigan puolustajien syöttöpörssin voittaja sekä pistepörssin toinen KalPan Matti Tiihosen jälkeen. Hän voitti keväällä 2002 A-nuorten mestaruuden.
Huhtikuussa 2002 Weckström teki vuoden mittaisen liigasopimuksen SaiPan kanssa. Hän pelasi tulokaskautensa SM-liigassa ja teki 50 runkosarjaottelussa yhden syöttöpisteen. Weckström pelasi myös vielä kymmenen ottelua A-nuorissa tehden niissä kuitenkin pelipaikkaan nähden kovat tehot 4+11=15. Kaudella 2003–2004 hän pelasi 39 SM-liigaottelua ilman tehopisteitä, kunnes Weckström siirtyi tammikuussa 2004 loppukaudeksi Mestis-joukkue KooKoohon. Siellä hän teki 14 runkosarjaottelussa tehot 1+4=5.
Kausi 2004–2005 oli Weckströmille välivuosi. Kaudella 2005–2006 hän pelasi Suomi-sarjaa Rovaniemen Kiekossa ja kauden 2006–2007 kestäneen välivuoden jälkeen Weckström on pelannut vuodesta 2007 samaa sarjaa Imatran Ketterässä. Kaudella 2009–2010 hänestä tuli joukkueen varakapteeni. Weckström voitti Ketterässä Suomi-sarjan mestaruuden vuonna 2009, mutta joukkue ei kuitenkaan noussut Mestis-karsintojen jälkeen sarjatasoa ylemmäs.
Muuta.
Weckström on toisen polven liigapuolustaja. Hänen isänsä Kari Weckström edusti omalla SM-liigaurallaan myös SaiPaa ja toimi kaudella 1983–1984 joukkueen kapteenina. Kari on toiminut pelaajauransa jälkeen vuosia SaiPan juniorivalmentajana ja vuodet 2007–2010 hän valmensi Ketterää, jossa Antti Weckström pelasi isänsä alaisuudessa. Nykyään Kari "Keni" Weckström valmentaa SaiPan D-98-junioreita.
Bahtijaarit

Bahtijaarit ovat Iranin lounaisosassa asuva persiaa ja lounaisiranilaisia murteita puhuva etninen ryhmä. Osa heistä puhuu kaškaimurretta muistuttavaa turkkilaista kieltä. Uskonnoltaan bahtijaarit ovat šiialaisia.
Bahtijaareja arvioidaan olevan noin 800 000 henkeä. Heidän tärkein asuinalueensa on Luristanin historiallinen maakunta. Osa bahtijaareista asuu Teheranin ja Qomin seuduilla sekä Khorasanin historiallisessa maakunnassa.
Lähimpiä sukukansoja ovat lurit ja kurdit. Bahtijaarien heimoliiton oletetaan syntyneen 1100–1200-luvuilla. He liittyivät Iranin valtakuntaan lopullisesti 1700-luvulla. Myöhemmin bahtijaareilla on ollut huomattava vaikutus maan poliittiseen elämään.
Perinteinen elinkeino on paimentolaisuuteen perustuva karjanhoito. Nykyään paimentolaisia on noin kolmasosa kansasta. Loput viljelevät maata tai asuvat kaupungeissa. Monet työskentelevät Iranin öljyteollisuuden palveluksessa.
Wilfred Benitez

Wilfred Benitez (s. 12. syyskuuta 1958) oli puertoricolainen nyrkkeilijä, joka nousi uransa aikana kolmen painoluokan maailmanmestariksi. Hän voitti ensimmäisen mestaruutensa välisarjassa tiukasti jaetuin pistein Carlos Palominolta 14. tammikuuta 1979 ja puolusti sitä voitokkaasti kerran Harold Westonia vastaan 25. maaliskuuta. Vielä saman vuoden loppupuolella 30. marraskuuta hän kohtasi Sugar Ray Leonardin mestaruusottelussa, joka oli ensimmäinen raskaansarjan ulkopuolella käyty titteliottelu, jonka kamppailijoille maksettiin yli miljoonan dollarin ottelupalkkio. Benitez menetti mestaruutensa teknisellä tyrmäyksellä viimeisessä, eli 15. erässä.
Benitez kävi urallaan 62 ottelua, joista voitti 53 (31 tyrmäyksellä) ja hävisi 8. Yksi ottelu päättyi tasapistein.
Henry Watson Fowler

Henry Watson Fowler (10. maaliskuuta 1858 Tonbridge – 26. joulukuuta 1933) oli englantilainen rehtori, leksikologi. Hän kirjoitti brittienglannin tyylioppaan "A Dictionary of Modern English Usage" ja oli yksi "Concise Oxford English Dictionaryn" kirjoittajista. Sanomalehti "The Times" kuvaili häntä sanasto-opin neroksi.
Fowlerin vanhemmat olivat kotoisin Devonista. Isä Robert Fowler oli pastori ja äiti Caroline, omaa sukua Watson. Robert Fowler oli valmistunut Cambridgen yliopistosta. Henryn syntymän aikaan hän opetti matematiikkaa Tonbridgessä, mutta perhe muutti pian Tunbridge Wellsiin. Henry oli seitsemästä lapsesta vanhin, ja isän kuoltua vuonna 1879 hän kantoi vastuun nuoremmista veljistään ja sisaristaan.
Juhani Tapola

Markku Seppo Juhani Tapola (s. 1. huhtikuuta 1948 Kotka) on entinen suomalainen jalkapalloilija.
Oikeana laitahyökkääjänä pelannut Tapola edusti koko uransa ajan Valkeakosken Hakaa 1967–1975. Hän voitti seurassa Suomen Cupin 1969. Kaikkiaan Tapola pelasi kahdeksan kauden aikana 128 mestaruussarjan ottelua, joissa hän teki 28 maalia.
Tapola pelasi Suomen maajoukkueessa vuonna 1972 kaksi maaottelua, joissa hän teki yhden maalin.
Toni Tervonen

Toni Tervonen (s. 14. maaliskuuta 1977 Helsinki) on entinen suomalainen jalkapalloilija. Hän oli pelipaikaltaan keskuspuolustaja.
Tervonen edusti urallaan Kuopion Palloseuraa 1994–1997, Finnairin Palloilijoita 1997–1998, norjalaista FK Haugesundia 1999, Kotkan Työväen Palloilijoita 2000 ja FC Jokereita 2001–2002. Kaikkiaan Tervonen pelasi viiden kauden aikana 75 Veikkausliigan ottelua, joissa hän teki kaksi maalia. Ykkösessä hän pelasi 58 ottelua ja teki seitsemän maalia.
Tervonen pelasi maajoukkueessa vuosina 1996–1999 neljä maaottelua, joissa hän teki yhden maalin.
Carl A. Wirtanen

Carl Alvar Wirtanen (11. marraskuuta 1910 Kenosha, Wisconsin – 7. maaliskuuta 1990 Santa Cruz, Kalifornia) oli yhdysvaltalainen tähtitieteilijä jolla oli suomalaiset sukujuuret. Hän löysi Apollo-asteroidin nimeltä 1950 DA 22. helmikuuta 1950. Se löydettiin 4. tammikuuta 2001 uudelleen ja julkaistiin uutena löytönä . Myöhemmin se tunnistettiin 1950 DA:ksi. Hänen mukaansa on nimetty lyhytjaksoinen komeetta 46P/Wirtanen, joka oli alun perin Rosetta-luotaimen kohde.
Nuorena Wirtanen kävi koulua paikallisissa julkisissa kouluissa. Wirtasen viulunsoitonopettaja vei hänet paikalliseen observatorioon katsomaan tähtiä hänen ollessaan 12-vuotias. Hän kiinnostui aiheesta ja opiskeli lisää tähtitiedettä sekä rakensi itselleen peilikaukoputken, jonka avulla hän tutki tähtiä.
Hän meni myöhemmin opiskelemaan Virginian yliopistoon jossa luki tähtitiedettä, matematiikkaa ja fysiikkaa. Hän suoritti siellä tieteellisen bachelor-tutkinnon (BS) vuonna 1936 ja master-tutkinnon (MA) vuonna 1939.
Opiskelunsa jälkeen hän meni Lick Observatorioon 1. lokakuuta 1941 observatorion avustavaksi havaitsijaksi. Vuoden kuluttua hänet värvättiin Kaliforniassa China Lakessä sijatsevaan laivaston Naval Ordnance Test Station -tutkimuslaitokseen tekemään ballistisia tutkimuksia, koska Yhdysvallat oli joutunut mukaan toiseen maailmansotaan. Hän palasi sodan jälkeen 1. lokakuuta 1946 takaisin Lick Observatorioon, jossa hän jatkoi nyt vanhempana havaitsijana ja tutkimusavustajana. Hän jatkoi siellä 32 vuoden ajan ja osallistui useisiin tähtitieteellisiin tutkimuksiin, kunnes siirtyi eläkkeelle vuonna 1978.
Hän kuoli 7. huhtikuuta 1990 Santa Cruzissa Kaliforniassa.
For Your Entertainment

For Your Entertainment on Adam Lambertin ensimmäinen studioalbumi, joka julkaistiin 23. marraskuuta 2009. Albumilta on julkaistu kolme singleä: "For Your Entertainment", "Whataya Want from Me" ja "If I Had You".
Suomessa se ylsi virallisen albumilistan sijalle 5.
Axel Weber

Axel Alfred Weber (8. maaliskuuta 1957 Kusel, Rheinland-Pfalz, Saksan liittotasavalta) on Saksan keskuspankin pääjohtaja 30. huhtikuuta 2011 asti. Hän astui tehtävään 30. huhtikuuta 2004, ja hänen kautensa olisi kestänyt vuoteen 2012.
Weberin sanotaan lähteneen pankista ovet paukkuen, sillä hän ei mielestään saanut riittävästi tukea liittokansleri Angela Merkeliltä. Virallisesti syyksi ilmoitetaan henkilökohtaiset syyt. Aiemmin häntä pidettiin vahvana ehdokkaana Euroopan keskuspankin EKP:n seuraavaksi johtajaksi. Hänen arveltiin siirtyvän Saksan suurimman yksityispankin Deutsche Bankin palvelukseen. Weber on kannattanut vahvaa euroa ja alhaista inflaatiota ja arvostellut EKP:n politiikkaa tukea vaikeuksiin joutuneita euromaita näiden velkakirjoja ostamalla. 
Hän on ollut vuodesta 2012 UBS AG:n ja vuodesta 2014 UBS Group AG:n hallitusten puheenjohtaja.
Pradal serey

Pradal serey on perinteinen Kambodžassa harjoitettu nyrkkeilylaji, josta on todisteita jo 800-luvulta. Se on nykyäänkin suosittu urheilumuoto, ja siinä voittaja selviää joko tyrmäyksellä tai tuomariäänin. Khmerien perinteinen paini on kolmieräinen, ja ottelun voi voittaa selätyksellä. Perinteisiä kamppailuja järjestetään kambodžalaisena uutenavuotena ja muina perinteisinä juhlapäivinä.
Punaisten khmerien valtakaudella Pradal serey unohdettiin lähes täysin, mutta vuodesta 1979 sen opetus on jälleen hitaasti lisääntynyt. Opetusta annettiin aluksi yksityiskouluissa, ja vuodesta 2003 alkaen hallitus on tukenut lajia osana kansallista kulttuuriperintöä.
Col du Sanetsch

Col du Sanetsch (, aiemmin ) on alppisola Sveitsissä, Bernin Alpeilla, Valais'n kantonissa, Savièsen kunnassa. Solan korkeus on 2 252 metriä. Rhôneen laskeva Morgejoki saa alkunsa solan eteläpuolelta. Vastaavasti Saanen yksi alkujoki Sarine laskee pohjoiseen.
Sola on vanha kulkureitti Valais'n kantonista, Sionista seudulta, Bernin kantoniin, Saanen laaksoon, Gstaadin seudulle. Kinttupolku solaan on rakennettu 1800-luvulla. 
Kraftwerk Sanetsch AG rakensi 1960-luvun alussa solan pohjoispuolelle voimalaitoksen ja patojärven (, ). Voimalaitoksen teho on 18 MW. Rakennustöiden yhteydessä solan yli etelästä rakennettiin tie. Solalle ja patojärvelle on postiautoyhteys Sionista kesäisin sekä viikonloppuisin syksyllä. Pohjoisesta padolle on köysirata, jolla on säännöllinen liikenne kesäkuulta lokakuulle. 
Solan ensimmäinen majatalo () avattiin vuonna 1885. Col du Sanetsch on kesäisin suosittu retkeilykohde, jossa on hotelli. Myös patojärvellä on hotelli-ravintola.
Death Solution Productions

Death Solution Productions on puolalainen levy-yhtiö, joka keskittää toimintansa black -ja death metal -musiikkiin. Se on julkaissut muun muassa yhtyeiden MasseMord ja Hell-Born albumeita.
Siyəzənin piirikunta

Siyəzənin piirikunta (, ) on paikallishallintoalue Azerbaidžanissa. Vuonna 1992 perustetun piirin pinta-ala on 759 neliökilometriä. Asukkaita on 37 900 henkeä (vuonna 2010).
Siyəzənin piiri sijaitsee Azerbaidžan koillisosassa Kaspianmeren rannalla. Se rajoittuu pohjoisessa ja lännessä Şabranin sekä etelässä Xızın piireihin.
Piirin keskus on Siyəzənin kaupunki, josta on 103 kilometriä maan pääkaupunkiin Bakuun. Toinen huomattavampi paikkakunta on Gil-gilçayn taajama. Kuntia on yhteensä 14 ja kyliä 32. Kaupunkiväestön osuus on 65,7 % (vuonna 2010). Vuoden 2009 väestönlaskennan mukaan 99,1 % asukkaista on azereja.
Piirin kautta kulkee Venäjältä Bakuun johtava rautatie ja M2-valtatie. Talous perustuu öljyn ja maakaasuun tuotantoon. Lisäksi valmistetaan rakennustarvikkeita. Maatalous on erikoistunut karjanhoitoon ja viljan viljelyyn sekä broilerinlihan ja munien tuotantoon.
Nähtävyyksistä huomattavimpia ovat Beşbarmaqvuorelta Kaspianmereen 300–600-luvuilla rakennetun suojamuurin sekä 400-luvulta peräisin olevan Gil-gilçayin linnoitusjärjestelmän jäännökset.
Paikallislehtenä ilmestyy "Çıraq".
Yacine Brahimi

Yacine Brahimi (, s. 8. helmikuuta 1990 Pariisi, Ranska) on algerialainen jalkapalloilija, pelipaikaltaan laitahyökkääjä tai hyökkäävä keskikenttäpelaaja. Hän edustaa Qatar Stars Leaguessa pelaavaa Al-Gharafaa.
Seurajoukkueura.
Brahimi aloitti jalkapalloilun seitsemänvuotiaana. Hän kiersi aluksi lähiseudun juniorijoukkueita ja pelasi muun muassa yhden kauden Paris Saint-Germainin junioreissa. Vuonna 2006 Brahimi siirtyi Stade Rennaisin junioreihin, josta hänet nostettiin kakkosjoukkueeseen. Brahimi pelasi kaksi kautta joukkueen mukana Ranskan CFA-tasolla ja onnistui jälkimmäisellä kaudella tekemään kolme maalia.
Kaudeksi 2009–2010 Brahimi nousi edustukseen, mutta hänet lainattiin saman tien Ligue 2:ssa pelaavaan Clermont Footiin. Hän pelasi ensimmäisen ottelunsa avauskierroksella 7. elokuuta 2009 Arlesia vastaan ja nousi joukkueen vakiopelaajaksi. Ensimmäisen maalinsa hän onnistui tekemään 25. syyskuuta 2009 kotiottelussa Angers'ta vastaan. Kauden päätteeksi Brahimi pelasi yhteensä 32 ottelua ja onnistui maalinteossa kahdeksan kertaa.
Kaudeksi 2010–2011 Brahimi palasi lainasopimuksen päätteeksi Stade Rennaisiin, jossa hän nousi edellisen seuran tavoin avausmiehistöön. Brahimi pelasi Rennesin paidassa ensimmäisen pääsarjaottelunsa 7. elokuuta 2010 Lilleä vastaan. Maalinteossa hän onnistui jo viikkoa myöhemmin sarjaottelussa Nancya vastaan. 15. tammikuuta 2011 Brahimi onnistui tekemään kaksi maalia kotiottelussa Arlesia vastaan. Ottelu päättyi Rennaisin 4–0 voittoon.
Elokuun lopussa 2012 Brahimi siirtyi Rennes'stä kauden mittaisella lainasopimuksella espanjalaiseen Granadaan.
Maajoukkueura.
Brahimi edusti nuorten tasolla Ranskan maajoukkuetta vuosina 2005–2012. Helmikuussa 2013 ranskalainen beIN Sport televisiokanava julkisti Brahimin valinneen aikuisten tasolla Algerian maajoukkueen. Noin kolme viikkoa myöhemmin Algerian jalkapalloliitto vahvisti Brahimin olevan edustuskelpoinen Algerian paidassa. Hän pelasi ensimmäisen maaottelunsa Algerialle 26. maaliskuuta 2013 MM-2014 karsintaottelussa Beniniä vastaan.
MM-kilpailut 2014.
Brahimi valittiin vuoden 2014 MM-kisoihin. Hän pelasi avausottelunsa alkulohkon toisessa ottelussa Etelä-Koreaa vastaan, jossa hän onnistui myös maalinteossa. Se oli samalla hänen maajoukkueuran ensimmäinen maali. Brahimi pelasi myös alkulohkon viimeisessä ottelussa Venäjää vastaan, jossa hän syötti vapaapotkusta 1–1 tasoitus maalin Venäjää vastaan. Brahimi tuli vaihdosta kentälle neljännesvälieräottelussa Saksaa vastaan, jonka Algeria hävisi jatkoajan jälkeen 2–1.
Afrikan-mestaruuskilpailut 2019.
Brahimi kuului Afrikan-mestaruuden 2019 voittaneeseen joukkueeseen.
Polylepis

Polylepis on Andeilla kasvava pienikokoisten puiden suku. Ne muodostavat metsiä 4500 metrin korkeuteen asti. Puut ovat ikivihreitä ja niillä on pienikokoiset lehdet ja paksu, punertava kuori, joka lohkeilee puun kasvaessa.
"Polylepis"-metsät ovat matalia ja hidaskasvuisia. Ennen kuin alueella laidunnettiin karjaa, ne peittivät laajoja alueita, suojasivat maata eroosiolta ja tarjosivat elinympäristön monille nykyisin harvinaisille kasvi- ja eläinlajeille.
Anima Damnata

Anima Damnata on puolalainen black/death metal -yhtye, joka on perustettu Wrocławssa Puolassa vuonna 1996.
Kokoonpano.
Entiset jäsenet
Diskografia.
EP:t
Uto-asteekkilaiset kielet

Uto-asteekkilaiset kielet on laajalle levinnyt Amerikan alkuperäisten asukkaiden muodostama kielikunta, johon kuuluvia kieliä puhutaan Pohjois- ja Keski-Amerikassa. Pohjoisin uto-asteekkilainen kieli on Idahon osavaltiossa Yhdysvalloissa puhuttu shoshoni ja eteläisin on El Salvadorin ja Nicaraguan alueella puhuttu pipil. Puhujamäärältään suurin uto-asteekkilainen kieli on nahuatl (noin 85 %).
Arizonan, Nevadan, Kalifornian ja Utahin uto-asteekkilaisia kieliä puhuvat kansat tunnetaan yleisesti Suuren syvänteen intiaaneina. He edustivat kieliperheen "numic"-ryhmää, joka haarautui useiksi eri kieliksi. Kieliryhmän puhujia kulkeutui myös Coloradoon, Idahoon, Montanaan ja Oregoniin. Tunnetuimpia tämän haaran kieliä puhuvista kansoista ovat comanchet, shoshonit ja utet, joista kaikki omaksuivat alkuperäiseen kulttuuriinsa monia piirteitä tasankointiaaneille ominaisista perinteistä.
Kielikunnan alkukodin on katsottu sijainneen joko Yhdysvaltojen lounaisosissa tai Luoteis-Meksikossa.
Gods of Abhorrence

Gods of Abhorrence on kahden puolalaisen death/black metal -yhtyeen Anima Damnatan ja Throneumin split-albumi, joka on julkaistu vuonna 2002.
Albumin CD-versiosta on julkaistu 666 kappaleen painos. Kasettiversio on rajattu 333 kopion painokseen.
Kappaleet.
Anima Damnata
Throneum
Itä-Suomen yliopiston kirjasto

Itä-Suomen yliopiston kirjasto on Itä-Suomen yliopistoon kuuluva tieteellinen kirjasto. Itä-Suomen yliopiston kirjastoon kuuluvat Carelia-talossa sijaitseva Joensuun ja Snellmaniassa sijaitseva Kuopion kampuskirjasto sekä Kuopion yliopistollisen sairaalan tieteellinen kirjasto. Kirjasto muodostettiin yhdistämällä Joensuun ja Kuopion yliopistojen kirjastot vuoden 2010 alussa.
Kirjaston kokoelmat painottuvat yliopiston neljän tiedekunnan tieteenaloille. Filosofisen tiedekunnan aineisto sijaitsee Joensuussa, luonnontieteiden ja metsätieteiden tiedekunnan aineisto Joensuussa ja Kuopiossa, terveystieteiden tiedekunnan aineisto Kuopiossa sekä yhteiskuntatieteiden ja kauppatieteiden tiedekuntien aineisto sijaitsee Joensuussa ja Kuopiossa.
Painetut materiaalit löytyvät fyysisesti kirjastojen tiloista, mutta erilaista aineistoa on paljon käytettävissä tietoverkkojen kautta. UEF-Primo on kampusten yhteinen kirjastojärjestelmä, jonka avulla voi etsiä materiaalia ja muun muassa uusia lainoja. Sen kautta on mahdollista hakea ja käyttää kirjaston painettuja ja digitaalisia aineistoja.
Kirjaston erityisenä tehtävänä on toimia vapaakappalekirjastona ja EU:n tallekirjastona.
Kirjaston johtajana toimi yliopistojen yhdistymisestä alkaen vuoteen 2021 Jarmo Saarti. Ari Muhonen aloitti kirjaston johtajana vuonna 2021.
Marek Lechowski

Marek Lechowski (s. 6. joulukuuta 1979 Wrocław, Puola) on puolalainen muusikko, säveltäjä ja musiikkituottaja. Lechowski on death metal -yhtye Anima Damnatan laulaja-kitaristi.
Diskografia.
Anima Damnata
Thunderbolt
Throneum
Azarath
Muut
Xızın piirikunta

Xızın piirikunta (, ) on paikallishallintoalue Azerbaidžanissa. Vuonna 1990 perustetun piirin pinta-ala on 1711 neliökilometriä. Asukkaita on 14 800 henkeä (vuonna 2010).
Xızın piiri sijaitsee Azerbaidžanin itäosassa Kaspianmeren rannalla. Se rajoittuu pohjoisessa Siyəzənin ja Şabranin piireihin, lännessä Quban ja Şamaxın piireihin sekä etelässä Qobustanin ja Abşeronin piireihin ja Sumqayıtin kaupunkiin. Pinta-alasta suurin osa on Kaukasuksen itäisimpään osaan kuuluvaa vuoristoa.
Piirin keskus on Xızın kaupunki, josta on 104 kilometriä maan pääkaupunkiin Bakuun. Kuntia on yhteensä 13, taajamia 4 ja kyliä 24. Kaupunkiväestön osuus on 50,7 % (vuonna 2010). Vuoden 1999 väestönlaskennan mukaan 96,6 % asukkaista on azereja ja 2,7 % turkkilaisia.
Piirin kautta kulkee Venäjältä Bakuun johtava rautatie ja M2-valtatie. Talous perustuu karjanhoitoon ja viljan viljelyyn.
Nähtävyyksiin kuuluvat Altıağacin kansallispuisto ja Xızıssä syntyneen kirjailija Cəfər Cabbarlın kotimuseo.
Paikallislehtenä ilmestyy "Dağlar Yurdu" (”Vuorten maa”).
Time Before Time Records

Time Before Time Records on puolalainen levy-yhtiö, joka on perustettu vuonna 1996.
Yhtiö on julkaissut mm. Witchmasterin ja suomalaisen Slugathorin albumeita.
Tigranes VI

Tigranes VI oli Armenian kuningas ensimmäisellä vuosisadalla vuodet 58–63.
Tigranesin elämästä tiedetään hyvin vähän ennen vuotta 58. Hänen isänsä oli nimeltään Aleksantari, ja hänen äitinsä on tuntematon. Rooman keisari Nero asetti Tigranesin Armenian kuninkaaksi 58. Roomalaiset olivat aiemmin hyökänneet Armeniaan Kappadokiasta Gnaeus Domitius Corbulon johdolla. Samalla Armeniaan olivat hyökänneet myös Iberian Parsman I ja Kommagenen Antiokhos IV. Armenian kuningas Tiridates I pakeni pääkaupungistaan Artaksatasta.
Roomalaisten voiton jälkeen Tigranes kruunattiin kuninkaaksi, ja Nero antoi hänelle vartiojoukon puolustamaan Armeniaa. Tigranes valtasi Partian pienen vasallivaltin Adiabenen, mitä Parthian kuningas Vologases I piti Rooman aggressiivisuuden osoituksena. Parthia hyökkäsi Armeniaan, ja taisteluiden jälkeen Parthia ja Rooma tekivät rauhansopimuksen, joka nosti Tiridateen takaisin Armenian kuninkaaksi. Tigranes jätti valtaistuimen vuonna 63.